stanford-oval/wikipedia huggingface dataset:
วัดปากบ่อ (จังหวัดสมุทรสาคร)

| วัดปากบ่อ |
| --- | --- |

ชื่อสามัญ: วัดปากบ่อ, วัดสามง่าม, วัดปาญย์กะมา
ที่ตั้ง: เลขที่ 28 หมู่ที่ 4  ตำบลชัยมงคล อำเภอเมืองสมุทรสาคร จังหวัดสมุทรสาคร 74000
ประเภท: วัดราษฎร์
นิกาย: ธรรมยุติกนิกาย
เจ้าอาวาส: พระครูวิบูลธรรมโกวิท
 สถานีย่อยพระพุทธศาสนา
วัดปากบ่อ เป็นวัดราษฎร์สังกัดคณะสงฆ์ธรรมยุติกนิกาย ในหมู่ที่ 4 บ้านปากบ่อ ตำบลชัยมงคล อำเภอเมืองสมุทรสาคร จังหวัดสมุทรสาคร เป็นวัดชาวมอญ ชาวบ้านในบริเวณใกล้เคียงใช้ประกอบพิธีทางศาสนาเป็นประจำ
วัดปากบ่อสร้างขึ้นเมื่อ พ.ศ. 2455 ได้รับพระราชทานวิสุงคามสีมาเมื่อวันที่ 16 มิถุนายน พ.ศ. 2489 เดิมเป็นสำนักสงฆ์ แต่เดิมมีชื่อวัดว่า วัดสามง่าม หรือชื่อภาษามอญว่า วัดปาญย์กะมา ต่อมามีพระครูเหลือง ธมมโชโต ได้มาเป็นเจ้าอาวาสและบูรณะพัฒนาวัด ต่อมาจนถึงเจ้าอาวาสรูปปัจจุบัน วัดได้เปิดโรงเรียนพระปริยัติธรรมแผนกธรรม เปิดสอนเมื่อ พ.ศ. 2520
อาคารเสนาสนะ ได้แก่ อุโบสถ กว้าง 12 เมตร ยาว 31 เมตร สร้างเมื่อ พ.ศ. 2544 เป็นอุโบสถไม้สักทอง ภายในประดิษฐานพระประธาน ขนาดหน้าตักกว้าง 46 นิ้ว สร้างเมื่อ พ.ศ. 2491 เจดีย์ทรงแบบมอญ กว้าง 20 เมตร ยาว 20 เมตร สร้างเมื่อ พ.ศ. 2544 ศาลาการเปรียญ กว้าง 18.45 เมตร ยาว 25.20 เมตร สร้างเมื่อ พ.ศ. 2519 หอสวดมนต์ กว้าง 10.95 เมตร ยาว 37.85 เมตร สร้างเมื่อ พ.ศ. 2535 กุฏิสงฆ์ จำนวน 6 หลัง เป็นอาคารตึก 6 หลัง ศาลาอเนกประสงค์ กว้าง 10 เมตร ยาว 25.50 เมตร สร้าง พ.ศ. 2543 วัดยังมีศาลาท่าน้ำ 2 หลัง
รายนามเจ้าอาวาส

พระครูเหลือง ธมมโชโต พ.ศ. 2516
พระครูอยู่ ธรรมโกวิท  ไม่ทราบ
พระครูวิบูลธรรมโกวิท พ.ศ. 2517
พระครูวิมลธรรมภาณี (วิเชียร)องค์ปัจจุบัน
วัดพระนอน (จังหวัดแม่ฮ่องสอน)

| วัดพระนอน |
| --- | --- |


ที่ตั้ง: ตำบลจองคำ อำเภอเมืองแม่ฮ่องสอน จังหวัดแม่ฮ่องสอน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระนอน ตั้งอยู่ในเขต ตำบลจองคำ อำเภอเมืองแม่ฮ่องสอน จังหวัดแม่ฮ่องสอน ตั้งอยู่ทางทิศตะวันตกของตัวเมืองแม่ฮ่องสอน ติดบริเวณเชิงเขาทางขึ้นวัดพระธาตุดอยกองมู ชื่อวัดพระนอน ได้ตั้งชื่อให้เหมาะสมกับการที่มีองค์พระนอนที่ใหญ่ที่สุดของจังหวัดแม่ฮ่องสอน ได้ประดิษฐานอยู่ในศาลาการเปรียญ (วิหาร) ของวัดพระนอน
วัดนี้มีมาอยู่ก่อนแล้ว เดิมทีสถานที่ตั้งของวัดนี้เป็นป่าเขา และเป็นที่อาศัยของสัตว์ป่านานาชนิด ต่อมาเมื่อเมืองขยายขึ้นก็กลายเป็นวัดในเมือง วัดพระนอนเป็นวัดที่สำคัญเป็นที่ประดิษฐานองค์พระนอนองค์ใหญ่ ศิลปะแบบไทใหญ่ ขนาดยาว 11 เมตร 99 เซนติเมตร สร้างโดยศรัทธา "พญาสิงหนาทราชา" เจ้าเมืององค์แรกของเมืองแม่ฮ่องสอน เมื่อวันพฤหัสบดีที่ 17 มีนาคม พ.ศ. 2418 ได้รับพระราชทานวิสุงคามสีมา พุทธศักราช 2469 วัดพระนอนแห่งนี้ได้รับการยกย่องและยอมรับนับถือให้เป็นสถานที่ศักดิ์สิทธิ์และเป็นปูชนียสถานคู่บ้านคู่เมืองแม่ฮ่องสอน และเป็นวัดที่มีเจ้าอาวาสอยู่ประจำมาตั้งแต่ พุทธศักราช 2430 จนถึงปัจจุบัน
ปูชนียวัตถุของวัด ได้แก่ พระพุทธรูปปางนั่งสมาธิและพระทรงเครื่องต่าง ๆ รวมถึงพระบัวเข็ม พระสีวลี รูปปั้นเจ้าแม่กวนอิม นอกจากนี้ภายในห้องเก็บของโบราณ ยังมีหนังสือพระไตรปิฎกและวัตถุโบราณ ถ้วยโถโอชามและของใช้สอยของชาวญี่ปุ่นสงครามโลกครั้งที่สอง ส่วนทางด้านหลังวัดมีสิงห์คู่สองตัวยืนคู่กัน เชื่อกันว่าชานกะเลและเจ้านางเมี๊ยะเป็นผู้สร้างและบริเวณฝั่งตรงกันข้ามจะมีเจดีย์ 2 หลังเป็นศิลปะแบบพม่าข้างในเจดีย์หลังแรกมีพระพุทธรูป 1 องค์ และเจดีย์หลังที่ 2 มีพระพุทธรูปแบบพม่า 4 องค์ ซึ่งด้านหน้าเจดีย์หลังที่ 2 นี้มีพระพุทธรูปองค์ใหญ่นั่งสมาธิอยู่กลางแจ้ง
วัดพระนอนขอนม่วง

พระนอนขอนม่วง
วัดพระนอนขอนม่วง เป็นวัดตั้งอยู่ในเขตตำบลดอนแก้ว อำเภอแม่ริม จังหวัดเชียงใหม่ สร้างขึ้นเมื่อใดไม่ปรากฏ มีเพียงตำนานกล่าวถึงการซ่อมแซมในพุทธศตวรรษที่ 24 เมื่อเปรียบเทียบกับโบราณสถานประเภทเดียวกัน สันนิษฐานว่าสร้างขึ้น เมื่อกลางพุทธศตวรรษที่ 21
วัดพระนอนขอนม่วงขึ้นทะเบียนโบราณสถาน เมื่อวันที่ 5 มกราคม พ.ศ. 2497
18°50′43″N 98°58′40″E﻿ / ﻿18.8454°N 98.9777°E﻿ / 18.8454; 98.9777
วัดพระนอน (จังหวัดนนทบุรี)

| วัดพระนอน |
| --- | --- |

ที่ตั้ง: เลขที่ 9 หมู่ที่ 3 ซอยเทศบาล 2 ถนนประชาอุทิศ ตำบลบางแม่นาง อำเภอบางใหญ่ จังหวัดนนทบุรี 11140
ประเภท: วัดราษฎร์
นิกาย: มหานิกาย
เจ้าอาวาส: พระครูรัตนาสุตาภิรักษ์ (รตสีโล สมชาย แสงรัตน์)
 สถานีย่อยพระพุทธศาสนา
วัดพระนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านคลองบางทอง ตำบลบางแม่นาง อำเภอบางใหญ่ จังหวัดนนทบุรี ที่ดินที่ตั้งวัดมีเนื้อที่ 4 ไร่ 2 งาน 18 ตารางวา ปัจจุบันเจ้าอาวาสคือ พระครูรัตนาสุตาภิรักษ์ (รตสีโล สมชาย แสงรัตน์)
วัดพระนอนสร้างขึ้นเมื่อ พ.ศ. 2388 ปูชนียวัตถุมีพระประธานประจำอุโบสถ นามว่า หลวงพ่อพระนอน และพระพุทธรูปนั่ง และมีเจดีย์อยู่ด้านซ้ายของอุโบสถ ชาวบ้านขนานนามวัดนี้ว่า "วัดพระนอน" โดยถือเอาเหตุที่วัดนี้มีพระนอนศักดิ์สิทธิ์มาแต่เดิม ในปีที่อำเภอบางใหญ่ประสบอุทกภัย สถานที่โดยรอบบริเวณวัดจะได้รับความเสียหายจากน้ำท่วม แต่น้ำไม่ท่วมบริเวณอุโบสถวัด วัดได้รับพระราชทานวิสุงคามสีมาเมื่อวันที่ 8 พฤษภาคม พ.ศ. 2440 วัดแห่งนี้รวมอยู่ในรายการท่องเที่ยวล่องแม่น้ำเจ้าพระยา ทำบุญไหว้พระเก้าวัดภายในจังหวัดนนทบุรี
วอลเลย์บอลในกีฬามหาวิทยาลัยโลกฤดูร้อน 2001

วอลเลย์บอลในกีฬามหาวิทยาลัยโลกฤดูร้อน 2001 จัดขึ้นที่กรุงปักกิ่ง, สาธารณรัฐประชาชนจีน
สรุปการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| วอลเลย์บอลชาย |  สหรัฐ |  ฝรั่งเศส |  รัสเซีย |
| วอลเลย์บอลหญิง |  จีน |  รัสเซีย |  ไทย |
วัดพระนาคแก้ว

วัดพระนาคแก้ว เป็นวัดในเขตอำเภอเทิง  ตั้งอยู่ที่ ถนนเทิง - เชียงราย  หมู่ 1  ตำบลเวียง อำเภอเทิง จังหวัดเชียงราย
วัดปากสมุทร

| วัดปากสมุทร |
| --- | --- |

ชื่อสามัญ: วัดปากสมุทร, วัดลิงโจร
ที่ตั้ง: ตำบลแหลมใหญ่ อำเภอเมืองสมุทรสงคราม จังหวัดสมุทรสงคราม
ประเภท: วัดราษฎร์
นิกาย: มหานิกาย
พระประธาน: หลวงพ่อดำ
เจ้าอาวาส: พระครูสมุห์มนตรีสุมังคโล
 สถานีย่อยพระพุทธศาสนา
วัดปากสมุทร เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งแม่น้ำแม่กลอง ในตำบลแหลมใหญ่ อำเภอเมืองสมุทรสงคราม จังหวัดสมุทรสงคราม ห่างจากปากอ่าวแม่กลองประมาณ 3 กิโลเมตร
วัดปากสมุทรตั้งเมื่อประมาณ พ.ศ. 2400 โดยมีประชาชนบริจาคที่ดินให้แล้วนิมนต์พระมาดูแลรักษา แต่มีพระบวชน้อยมาก เพราะสมัยนั้นประชาชนแถบนี้ยังไม่หนาแน่นมากนัก พระที่มาดูแลรับช่วงกันประมาณ 3 รูป สุดท้ายวัดไม่มีผู้ดูแลก็เสื่อมไปทุกวัน ในที่สุดก็กลายเป็นวัดร้าง ต้นไม้และเถาวัลย์ปกคลุมแทบมองไม่เห็นหลังคากุฏิ เป็นที่อาศัยของสัตว์ป่า โดยเฉพาะลิงแสมและเป็นที่ซ่องสุมของพวกปล้นสะดม ชาวบ้านจึงเรียกว่า วัดลิงโจร ต่อมาเมื่อประมาณ พ.ศ. 2450–2457 กลุ่มพระภิกษุจำนวนหนึ่งได้พายเรือมาจากบางตะพูน จังหวัดเพชรบุรี และได้ชักชวนชาวบ้านพัฒนาวัดขึ้นใหม่ จนได้รับพระราชทานวิสุงคามสีมาเมื่อ พ.ศ. 2462 โดยใช้นามวัดว่า "วัดปากสมุทร" มาจนทุกวันนี้ ในสมัยพระครูสมุห์มนตรีสุมังคโล เจ้าอาวาสรูปที่ 5 กุฏิมีสภาพทรุดโทรม จึงได้ดำเนินการสร้างกุฏิขึ้นมาเพื่อทดแทนหลังเก่า
ปูชนีย์วัตถุสำคัญของวัดคือ ท้าวเวสสุวรรณ ตั้งอยู่หน้าเขื่อน และพระประธานในโบสถ์เป็นพระพุทธรูปศักดิ์ศิทธิ์ หล่อด้วยทองเหลือง ปางมารวิชัย ได้มาจากวัดบพิตรพิมุขวรวิหาร ไม่ทราบว่าสร้างสมัยใด ชื่อ หลวงพ่อดำ
รายนามเจ้าอาวาส

พระอาจารย์เฮ็ง
พระครูสมุทรนวการ
พระครูสมุทรจันทคุณ
พระครูปลัดเยื้อน
พระครูสมุห์มนตรีสุมังคโล
วอลเลย์บอลในกีฬามหาวิทยาลัยโลกฤดูร้อน 1985

วอลเลย์บอลในกีฬามหาวิทยาลัยโลกฤดูร้อน 1985 จัดขึ้นที่เมืองโคเบะ, ประเทศญุ่ปุ่น
สรุปการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| วอลเลย์บอลชาย |  ญี่ปุ่น |  สหภาพโซเวียต |  อิตาลี |
| วอลเลย์บอลหญิง |  ญี่ปุ่น |  เกาหลีใต้ |  เยอรมนีตะวันตก |
วัดปากบึง

| วัดปากบึง |
| --- | --- |

ที่ตั้ง: ซอยร่มเกล้า 20 ถนนร่มเกล้า แขวงคลองสองต้นนุ่น เขตลาดกระบัง กรุงเทพมหานคร 10520
ประเภท: วัดราษฎร์
นิกาย: มหานิกาย
พระประธาน: หลวงพ่อเพชร
เจ้าอาวาส: พระครูสมุห์ สุเทพ อธิปญฺโญ
 สถานีย่อยพระพุทธศาสนา
วัดปากบึง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสองต้นนุ่น เขตลาดกระบัง กรุงเทพมหานคร ที่ดินตั้งวัดมีเนื้อที่ 19 ไร่
วัดปากบึงสร้างเมื่อประมาณ พ.ศ. 2390 แต่ไม่ปรากฏหลักฐานว่าใครเป็นผู้สร้าง ชื่อวัดคงเรียกขานกันตามลักษณะภูมิประเทศที่ตั้งวัดมาแต่เดิม กล่าวคือ ตั้งอยู่ที่ปากบึง วัดได้รับพระราชทานวิสุงคามสีมาเมื่อ พ.ศ. 2471 วัดเปิดให้มีการเรียนการสอนนักธรรม (ตรี) ให้แก่พระนวกะและสอนวิปัสสนาให้แก่ญาติโยมทุกวันพระ
พื้นที่ตั้งวัดเป็นที่ราบลุ่มริมคลอง ภายในวัดมีอาคารเสนาสนะได้แก่ อุโบสถ กว้าง 6 เมตร ยาว 12.35 เมตร ภายในเป็นที่ประดิษฐานพระประธานนามว่า หลวงพ่อเพชร ศาลาการเปรียญ กว้าง 15.30 เมตร ยาว 16.35 เมตร กุฏิสงฆ์ 9 หลัง ก่อสร้างด้วยไม้ นอกจากนั้นยังมีหอสวดมนต์ ฌาปนสถาน และสุสาน วัดมีรูปปั้นจำลองหลวงปู่ทองไว้ให้ประชาชนสักการะบูชา โดยจัดงานในวันเพ็ญเดือน 3 เป็นประจำทุกปี
รายนามเจ้าอาวาส

พระอธิการลัด
พระอธิการเปลี่ยน
พระอธิการจร
พระอธิการจิตร์
พระอธิการเชย
พระอธิการสวาส
พระอธิการแป้น
พระครูสมุห์ สุเทพ อธิปญฺโญ
วอลเลย์บอลในกีฬามหาวิทยาลัยโลกฤดูร้อน 1999

วอลเลย์บอลในกีฬามหาวิทยาลัยโลกฤดูร้อน 1999 จัดขึ้นที่เมืองปัลมา, ประเทศสเปน
สรุปการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| วอลเลย์บอลชาย |  เยอรมนี |  ญี่ปุ่น |  สเปน |
| วอลเลย์บอลหญิง |  จีน |  รัสเซีย |  ฝรั่งเศส |
วัดพระนอน

วัดพระนอน อาจหมายถึง
วัดพระนอน จังหวัดกำแพงเพชร
วัดพระนอน (ร้าง) ตำบลสุเทพ อำเภอเมืองเชียงใหม่ จังหวัดเชียงใหม่
วัดพระนอนขอนม่วง ตำบลดอนแก้ว อำเภอแม่ริม จังหวัดเชียงใหม่
วัดพระนอนหนองผึ้ง ตำบลหนองผึ้ง อำเภอสารภี จังหวัดเชียงใหม่
วัดพระนอน จังหวัดนครสวรรค์
วัดพระนอน จังหวัดนนทบุรี
วัดพระนอน จังหวัดพระนครศรีอยุธยา
วัดพระนอน จังหวัดเพชรบุรี
วัดพระนอน จังหวัดเพชรบูรณ์
วัดพระนอน จังหวัดแพร่
วัดพระนอน จังหวัดแม่ฮ่องสอน
วัดพระนอนจักรสีห์วรวิหาร จังหวัดสิงห์บุรี
วัดพระนอน จังหวัดสุพรรณบุรี
วัดพระนอนแหลมพ้อ  จังหวัดสงขลา
วัดพระนั่งดิน

| วัดพระนั่งดิน |
| --- | --- |


ที่ตั้ง: ตำบลเวียง อำเภอเชียงคำ จังหวัดพะเยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระนั่งดิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บ้านพระนั่งดินหมู่ที่ 7 ตำบลเวียง อำเภอเชียงคำ จังหวัดพะเยา เป็นวัดที่มีองค์พระประธานของวัดไม่มีฐานชุกชีรองรับเหมือนพระประธานในวัดอื่น ๆ เคยมีราษฎร์สร้างฐานชุกชีและอัญเชิญพระประธานขึ้นประดิษฐาน แต่ปรากฏว่าพยายามอย่างไรก็ยกไม่ขึ้นจึงเรียกสืบต่อกันว่า พระเจ้านั่งดิน สันนิษฐานว่าพระพุทธรูปองค์นี้สร้างตั้งแต่ครั้งสมเด็จพระสัมมาสัมพุทธเจ้ายังทรงพระชนม์อยู่ หรือมีอายุกว่า 2,500 ปี ในการสร้างใช้เวลา 1 เดือน 7 วัน จึงแล้วเสร็จ
วัดพระนอนจักรสีห์วรวิหาร

| วัดพระนอนจักรสีห์วรวิหาร |
| --- | --- |
พระนอนจักรสีห์

ที่ตั้ง: ตำบลจักรสีห์ อำเภอเมืองสิงห์บุรี จังหวัดสิงห์บุรี
ประเภท: พระอารามหลวงชั้นตรีชนิดวรวิหาร
นิกาย: มหานิกาย
พระพุทธรูปสำคัญ: พระนอนจักรสีห์
 สถานีย่อยพระพุทธศาสนา
วัดพระนอนจักรสีห์วรวิหาร เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลจักรสีห์ อำเภอเมืองสิงห์บุรี จังหวัดสิงห์บุรี โดยมีพระธรรมวชิรกวี เจ้าคณะจังหวัดสิงห์บุรี เป็นเจ้าอาวาส
วัดพระนอนจักรสีห์วรวิหารสร้างตั้งแต่เมื่อใดไม่ปรากฏหลักฐาน แต่สันนิษฐานว่าสร้างขึ้นก่อนกรุงศรีอยุธยาเป็นราชธานี โดยตามพงศาวดารระบุว่าในปี พ.ศ. 2297 สมเด็จพระเจ้าอยู่หัวบรมโกศแห่งกรุงศรีอยุธยา ได้เสด็จมานมัสการและซ่อมแซมองค์พระ โดยได้สร้างพระวิหาร พระอุโบสถ และเสนาสนะต่าง ๆ ขึ้นใหม่ ต่อมาในสมัยกรุงรัตนโกสินทร์ พระบาทสมเด็จพระจุลจอมเกล้าเจ้าอยู่หัวได้เสด็จมานมัสการและทรงบูรณะปฏิสังขรปูชนียวัตถุต่าง ๆ กรมศิลปากรได้ประกาศขึ้นทะเบียนโบราณสถานที่สำคัญของชาติ เมื่อ พ.ศ. 2478
อาคารเสนาสนะ ได้แก่ พระวิหารมีลักษณะสถาปัตยกรรมแบบสมัยอยุธยา ประดิษฐาน พระนอนจักรสีห์ เป็นพระพุทธรูปปางไสยาสน์ขนาดใหญ่มาก มีความยาว 1 เส้น 3 วา 2 ศอก 1 คืบ 7 นิ้ว หรือประมาณ 46 เมตร สร้างเป็นแบบพระนอนอินเดีย เหมือนพระพุทธไสยาสน์ที่ถ้ำเมืองยะลา คือพระกรขวา ศอกยื่นไปทางด้านหน้า ไม่งอ พระกรตั้งขึ้นรับพระเศียรเหมือนพระนอนไทย ถือเป็นพระพุทธรูปปางไสยาสน์ที่มีขนาดใหญ่ที่สุดในเมืองไทย เมื่อคำนวณทางปริมาตรซึ่งองค์พระ ภายในพระวิหารยังมีพระกาฬ พระพุทธรูปศิลาลงรักปิดทอง และพระแก้ว พระหล่อนั่งขัดสมาธิเพชร สร้างขึ้นในสมัยรัชกาลที่ 5 ซึ่งทั้งสององค์มีพุทธลักษณะงดงาม ในอดีตเคยใช้เป็นพระประทานในการถือน้ำพิพัฒน์สัตยาของข้าราชการ บริเวณด้านหน้าวิหารมีต้นสาละลังกาใหญ่ ส่วนพระอุโบสถมีลักษณะสถาปัตยกรรมแบบสมัยรัตนโกสินทร์ เจดีย์มีลักษณะสถาปัตยกรรมแบบสมัยอยุธยา
วุฒิสภาไทย ชุดที่ 1

วุฒิสภาไทยชุดที่ 1 (24 พฤษภาคม พ.ศ. 2489 - 29 พฤศจิกายน พ.ศ. 2490) หรือรู้จักกันในชื่อ พฤฒสภา พ.ศ. 2489 ประกอบด้วยสมาชิกจำนวน 80 ท่าน มีอายุคราวละ 6 ปีในวาระเริ่มแรกให้สมาชิกสภาผู้แทนราษฎรที่อยู่ในตำแหน่งในวันสุดท้ายก่อนใช้รัฐธรรมนูญแห่งราชอาณาจักรไทย พุทธศักราช 2489 เป็นผู้เลือก และได้มีการเลือกตั้งสมาชิกพฤฒสภา เมื่อวันที่ 24 พฤษภาคม พ.ศ. 2489 และสมาชิกชุดนี้สิ้นสุดลงเพราะมีรัฐประหาร เมื่อวันที่ 8 พฤศจิกายน พ.ศ. 2490
ริก สไตเนอร์

| Rick Steiner |
| --- | --- |

ชื่อเกิด: Robert Rechsteiner
เกิด:  (1961-03-09) 9 มีนาคม ค.ศ. 1961 (63 ปี) Bay City, Michigan, United States
ที่พัก: Acworth, Georgia
การศึกษา: University of Michigan
บุตร: 3, including Bron Breakker
ครอบครัว: Scott Steiner (brother)
ประวัติมวยปล้ำอาชีพ
ชื่อบนสังเวียน: Rick Steiner
ส่วนสูง: 5 ฟุต 11 นิ้ว (180 เซนติเมตร)
น้ำหนัก: 280 ปอนด์ (127 กิโลกรัม)
มาจาก: Detroit, Michigan
ฝึกหัดโดย: Brad Rheingans Eddie Sharkey
เปิดตัว: 1983
โรเบิร์ต "ริก" รีชสไตเนอร์ (Robert "Rick" Rechsteiner) เกิด 9 มีนาคม ค.ศ. 1961 เป็นที่รู้จักในชื่อบนสังเวียน ริก สไตเนอร์ (Rick Steiner) เป็นนายหน้าค้าอสังหาริมทรัพย์ และนักมวยปล้ำอาชีพกึ่งเกษียณอายุชาวอเมริกัน เป็นที่รู้จักในการทำงานกับสมาคม World Championship Wrestling อดีตแชมป์ WCW World Tag Team Championship 8สมัย (7สมัยร่วมกับน้องชายสก็อตต์ ในครึ่งหนึ่งของ The Steiner Brothers และ1สมัยกับ Kenny Kaos) นอกจากจะประสบความสำเร็จในการปล้ำแท็กทีม, เขายังได้แชมป์ WCW United States Heavyweight Championship 1สมัย และ WCW World Television Championship 3สมัย นอกเหนือจาก WCW เขายังพบความสำเร็จใน World Wrestling Federation (WWF) ซึ่งเขาและสก็อตต์ได้แชมป์ World Tag Team Championship 2สมัย ในปี 2022 เขาและสกอตต์ได้รับการบรรจุชื่อเข้าสู่หอเกียรติยศ WWE Hall of Fame
แหล่งข้อมูลอื่น

Official website เก็บถาวร 2014-10-06 ที่ เวย์แบ็กแมชชีน
ริก สไตเนอร์ ที่ WWE.com
ริก สไตเนอร์ ที่เอกซ์ (ทวิตเตอร์)
ริก สไตเนอร์ ที่อินเทอร์เน็ตมูวีเดตาเบส
Rick Steiner Interview เก็บถาวร 2013-09-28 ที่ เวย์แบ็กแมชชีน
วอลเลย์บอลในกีฬามหาวิทยาลัยโลกฤดูร้อน 2003

วอลเลย์บอลในกีฬามหาวิทยาลัยโลกฤดูร้อน 2003 จัดขึ้นที่เมืองแทกู, ประเทศเกาหลีใต้
สรุปการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| วอลเลย์บอลชาย |  เกาหลีใต้ |  ญี่ปุ่น |  สหรัฐ |
| วอลเลย์บอลหญิง |  จีน |  จีนไทเป |  รัสเซีย |
วัดพระนอน (จังหวัดสุพรรณบุรี)

| วัดพระนอน |
| --- | --- |


ที่ตั้ง: ตำบลพิหารแดง อำเภอเมืองสุพรรณบุรี จังหวัดสุพรรณบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดพระนอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำท่าจีน ในตำบลพิหารแดง อำเภอเมืองสุพรรณบุรี จังหวัดสุพรรณบุรี พื้นที่โดยรอบเป็นไร่และนา ห่างจากตัวเมืองเก่าประมาณ 1 กิโลเมตร คาดว่าน่าจะมีแหล่งเตา
วัดพระนอนเป็นวัดเก่าแก่สมัยอู่ทองสุพรรณภูมิ ที่ปรักหักพังแล้วและได้บูรณะขึ้นมาใหม่ วิหารของวัดมีรูปปั้นพระนอนในลักษณะนอนหงาย สร้างเท่าขนาดคนจริงสมัยโบราณ ลักษณะเหมือนพระนอนที่เมืองกุสินารา ประเทศอินเดีย ตามประวัติก็กล่าวไว้ว่า ได้พบฝังดินอยู่ในบริเวณวัดนี้ จากการสำรวจพื้นที่แหล่งโบราณดคีพบเศษภาชนะดินเผาเนื้อหยาบเผาด้วยอุณหภูมิต่ำ มีลายประทับและฝาภาชนะเป็นลักษณะของภาชนะดินเผาสมัยอยุธยา เครื่องถ้วยจีน สมัยราชวงศ์หมิง เครื่องสังคโลก จากข้อมูลของกรมการศาสนาระบุตั้งวัดเมื่อ พ.ศ. 2122
เสนาสนะอื่น ๆ ในวัด ได้แก่ ศาลาการเปรียญที่ตั้งอยู่บริเวณหน้าวัด ส่วนด้านในเป็นอุทยานมัจฉา บริเวณริมน้ำหน้าวัด  ท่านเจ้าอาวาสได้เลี้ยงปลาไว้ตั้งแต่ปี พ.ศ. 2516 มีทั้งปลาสวาย ปลาตะเพียน ปลาแรด ปลาตะโกก ปลายี่สก จำนวนนับแสนตัว บริเวณนั้นมีศาลเจ้าแม่กวนอิม ถัดมาเป็นวิหารพระนอน เป็นวิหารทรงจัตุรมุข โดยมุขด้านหน้ามีหลังคาต่อเติมออกมา
วอร์ซอเกตโต

พรมแดนของสลัมกรุงวอร์ซอ (แผนที่แบบโต้ตอบ)
ชาวยิวที่อาศัยอยู่ในวอร์ซอเกตโต
วอร์ซอเกตโต เป็นเกตโตยิวในทวีปยุโรปภายใต้การยึดครองของนาซีที่ใหญ่ที่สุดระหว่างสงครามโลกครั้งที่สอง ตั้งอยู่ในเมืองหลวงของโปแลนด์ ขึ้นระหว่างเดือนตุลาคมและวันที่ 15 พฤศจิกายน ค.ศ. 1940 ในเขตเจเนรัลกอแวร์เมนท์ (General Government) ในโปแลนด์ภายใต้การยึดครองของเยอรมนี โดยมีชาวยิวมากกว่า 400,000 คนจากบริเวณใกล้เคียงถูกจัดให้อยู่อาศัยอย่างแออัดในพื้นที่ 3.4 ตารางกิโลเมตร จากที่นี้ ผู้อยู่อาศัยในเกตโตราว 254,000 คนถูกส่งตัวไปยังค่ายมรณะแตรบลิงกา ในช่วงสองเดือนในฤดูร้อน ค.ศ. 1942 เฉพาะยอดผู้เสียชีวิตในหมู่ผู้อยู่อาศัยชาวยิวในเกตโตระหว่างโกรสซัคทิโยน วาร์เชา (Großaktion Warschau) ยากที่จะเปรียบเทียบแม้แต่กับการกำจัดเกตโตในฤดูใบไม้ผลิปีต่อมา ทั้งระหว่างและหลังการลุกฮือวอร์ซอเกตโต ซึ่งอาจหมายถึงการทำลายล้างประชากรเพิ่มอีก 50,000 คนหลังการรื้อถอนเกตโต รวมทั้งสิ้นแล้ว มีชาวยิวโปแลนด์อย่างน้อย 300,000 คนเสียชีวิต ณ ที่แห่งนี้
สภาพความเป็นอยู่

ระหว่างหนึ่งปีครึ่ง ชาวยิวโปแลนด์หลายพันคน เช่นเดียวกับชาวโรมานีบางส่วนจากนครที่เล็กกว่าและชนบทถูกนำตัวเข้ามาในเกตโต ขณะที่โรคระบาด (โดยเฉพาะอย่างยิ่งไข้รากสาดใหญ่) และความอดอยากทำให้จำนวนผู้อยู่อาศัยค่อนข้างอยู่ที่ระดับเดิม
การว่างงานเป็นปัญหาใหญ่ในเกตโต โรงงานผิดกฎหมายถูกสร้างขึ้นเพื่อผลิตสินค้าเพื่อขายอย่างผิดกฎหมายนอกเกตโต และมีการลักลอบนำสินค้าดิบเข้ามา โดยมากมักทำโดยเด็ก เด็กยิวอายุสี่ถึงห้าขวบหลายร้อยคนข้ามไปยัง "ฝั่งอารยัน" เป็นกลุ่ม บางครั้งหลายรอบต่อวัน เพื่อลักลอบนำอาหารเข้ามาในเกตโต และคืนกลับไปด้วยสินค้า การลักลอบมักเป็นหนทางยังชีพเพียงอย่างเดียวของผู้อยู่อาศัยในเกตโต มิฉะนั้นแล้วอาจเสียชีวิตด้วยความอดอยาก แต่แม้จะประสบความยากลำบากแสนสาหัสนี้ก็ตาม ชีวิตในวอร์ซอเกตโตนั้นเต็มไปด้วยกิจกรรมทางการศึกษาและวัฒนธรรม ซึ่งดำเนินการโดยองค์การใต้ดิน โรงพยาบาล ครัวซุปสาธารณะ สถานเลี้ยงเด็กกำพร้า ศูนย์ผู้อพยพ และสถานพักผ่อนหย่อนใจมีการจัดตั้งขึ้น เช่นเดียวกับระบบโรงเรียน โรงเรียนบางแห่งผิดกฎหมายและดำเนินการภายใต้ฉากหน้าเป็นครัวซุป นอกจากนี้ยังมีห้องสมุดลับ ชั้นเรียนสำหรับเด็กและแม้แต่วงซิมโฟนีออร์เคสตรา
ผู้อยู่อาศัยในเกตโตมากกว่า 100,000 คนเสียชีวิตเนื่องจากโรคระบาดร้ายแรงหรือการอดอยาก เช่นเดียวกับการสุ่มฆ่า แม้กระทั่งก่อนพวกนาซีเริ่มการเนรเทศครั้งใหญ่ไปยังค่ายมรณะแตรบลิงกา ระหว่างวันที่ 23 กรกฎาคม และ 21 กันยายน ค.ศ. 1942 ผู้อยู่อาศัยในเกตโตกว่า 254,000 คน (หรืออย่างน้อย 300,000 คนจากอีกแหล่ข้อมูลหนึ่ง) ถูกส่งไปยังแตรบลิงกาและถูกสังหารที่นั่น จนถึงปลาย ค.ศ. 1942 ชัดเจนแล้วว่าการเนรเทศหมายถึงการตายของพวกเขา ชาวยิวที่เหลืออยู่จำนวนมากตัดสินใจที่จะลุกขึ้นสู้
การลุกฮือวอร์ซอเกตโตและการทำลายล้าง

วันที่ 18 มกราคม ค.ศ. 1943 หลังไม่มีการเนรเทศนานเกือบสี่เดือน ฉับพลันพวกเยอรมันก็เข้ามาในวอร์ซอเกตโตโดยตั้งใจว่าจะเนรเทศอีกครั้ง ภายในไม่กี่ชั่วโมง ชาวยิวราว 600 คนถูกยิง และอีก 5,000 คนถูกล้อมจับ พวกเยอรมันไม่คาดว่าจะมีการขัดขืน แต่การเตรียมการต่อสู้นั้นดำเนินมาตั้งแต่ฤดูใบไม้ร่วงที่แล้ว เหตุการณ์การต้านทานติดอาวุธชาวยิวเริ่มขึ้นวันนั้นเอง นักสู้ยิวประสบความสำเร็จอยู่บ้าง คือ การขับออกยุติลงภายในสี่วัน และองค์การต้านทานเข้าควบคุมเกตโต สร้างที่พักพิงและฐานต่อสู้ ตลอดจนลงมือกับผู้ให้ความร่วมมือชาวยิว
การต่อสู้ครั้งสุดท้ายเริ่มขึ้นเมื่อวันที่ 19 เมษศายน ค.ศ. 1943 เมื่อกองทัพนาซีประกอบด้วยกำลังพลหลายพันนายเข้าสู่เกตโต หลังล่าถอยออกมาในช่วงแรก ทหารเยอรมันค่อย ๆ เผาและระเบิดอาคารในเกตโตอย่างเป็นระบบไปทีละช่วงตึก ล้อมจับหรือสังหารทุกคนที่สามารถจับเป็นเชลยได้ การต่อสู้หลักสิ้นสุดลงเมื่อวันที่ 23 เมษายน และปฏิบัติการของนาซีสิ้นสุดลงอย่างเป็นทางการในกลางเดือนพฤษภาคม จนลงเอยในทางสัญลักษณ์ด้วยการระเบิดมหาธรรมศาลาแห่งวอร์ซอ (Great Synagogue of Warsaw) เมื่อวันที่ 16 พฤษภาคม ตามรายงานอย่างเป็นทางการ อย่างน้อย 56,065 คนถูกสังหาร ณ ที่เกิดเหตุหรือถูกส่งตัวไปยังค่ายกักกันและค่ายมรณะนาซีเยอรมนี ซึ่งส่วนใหญ่ไปยังแตรบลิงกา
แหล่งข้อมูลอื่น

Photographs from the Warsaw Ghetto - Online exhibition from Yad Vashem
52°14′46″N 20°59′45″E﻿ / ﻿52.24611°N 20.99583°E﻿ / 52.24611; 20.99583
วัดพระนอนหนองผึ้ง

| วัดพระนอนหนองผึ้ง |
| --- | --- |

ชื่อสามัญ: วัดพระนอนหนองผึ้ง, วัดหนองผึ้ง
ที่ตั้ง: ตำบลหนองผึ้ง อำเภอสารภี จังหวัดเชียงใหม่
ประเภท: วัดราษฎร์
นิกาย: มหานิกาย
พระพุทธรูปสำคัญ: พระนอนหนองผึ้ง
 สถานีย่อยพระพุทธศาสนา
วัดพระนอนหนองผึ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองผึ้ง อำเภอสารภี จังหวัดเชียงใหม่
วัดพระนอนหนองผึ้งมีตำนานกล่าวถึงในอดีตบริเวณนี้เป็นที่อยู่อาศัยของชาวลัวะ ต่อมาประมาณ พ.ศ. 1200 ได้มีพระมหาเถระเจ้าจำนวน 5 รูป ซึ่งติดตามพระนางจามเทวี มาธุดงค์บริเวณนี้ ชาวลัวะจึงได้นำรังผึ้งจากต้นมะขามริมสระน้ำใกล้หมู่บ้านมาถวาย และนำพระบรมสารีริกธาตุใส่กระบอกไม้รวก หรือไม้ไผ่บรรจุผอบทองคำบรรจุในหลุมลึก 22 ศอก พร้อมสร้างขึ้นเป็นวัดชื่อว่า วัดหนองผึ้ง วัดมีสภาพเป็นวัดร้างระยะหนึ่ง จนกระทั่ง พ.ศ. 1836 มีพระมหาเถระเจ้าพร้อมด้วยเศรษฐีจากเมืองเชียงแสนได้มาบูรณะเจดีย์ขึ้นใหม่ ทั้งยังสร้างพระพุทธรูปปางไสยาสน์และพระพุทธรูปปางมารวิชัย ภายหลังเมื่อพญามังรายได้สร้างเวียงกุมกามแล้ว จึงได้รวมวัดนี้เป็นส่วนหนึ่งของเวียงกุมกาม มีประเพณีนมัสการสรงน้ำปิดทองพระนอนในวันเพ็ญเดือนแปด
อาคารเสนาสนะที่สำคัญ ได้แก่ อุโบสถก่ออิฐถือปูน หลังคาหน้าจั่วมีปีกนก 2 ข้าง ด้านหน้ามีสิงห์ปูนปั้นอยู่ 1 คู่ ส่วนซุ้มโขงประตูทางเข้าปรากฏลวดลายปูนปั้นในศิลปะพม่า สันนิษฐานว่าอาจได้รับการซ่อมแซมบูรณะในสมัยรัชกาลที่ 5 เจดีย์ตั้งอยู่ระหว่างวิหารพระนอนและอุโบสถ เป็นเจดีย์ขนาดเล็กทรงระฆังที่ได้รับการซ่อมปฏิสังขรณ์แล้ว ส่วนฐานเป็นแบบเขียงตอนล่าง เหนือขึ้นมาเป็นชั้นปัทม์ย่อเก็จรองรับส่วนมาลัยเถาแบบย่อเก็จแปลง องค์ระฆังขนาดเล็ก ไม่มีส่วนบัลลังก์ ปล้องไฉนทรงกรวยคว่ำแต่ละปล้องต้องมีขนาดใหญ่ ต่อเหนือขึ้นไปด้วยชั้นบัวกลุ่มแบบพม่า และส่วนปลียอดประดับฉัตรโลหะ ตามตำนานเล่าว่าเจดีย์บรรจุพระเกศาธาตุของพระพุทธเจ้า วิหารซึ่งประดิษฐานพระพุทธรูปปางไสยาสน์ (พระนอน) เรียก พระนอนหนองผึ้ง หรือ พระพุทธรูปป้านปิง มีความยาวตั้งแต่ยอดพระโมฬีถึงฝ่าพระบาท 19 เมตร (38 ศอก) พระพุทธรูปปางมารวิชัย (พระเจ้าทันใจ) 1 องค์ หน้าตักกว้าง 3 ศอก 1 คืบ
วอลเลย์บอลในกีฬามหาวิทยาลัยโลกฤดูร้อน 1997

วอลเลย์บอลในกีฬามหาวิทยาลัยโลกฤดูร้อน 1997 จัดขึ้นที่เมืองซิซิลี, ประเทศอิตาลี
สรุปการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| วอลเลย์บอลชาย |  เกาหลีใต้ |  อิตาลี |  รัสเซีย |
| วอลเลย์บอลหญิง |  รัสเซีย |  สหรัฐ |  ญี่ปุ่น |
ฟุตบอลเอเชียเยาวชนหญิงอายุไม่เกิน 16 ปี 2017 รอบคัดเลือก

| รายละเอียดการแข่งขัน |
| --- | --- |
ประเทศเจ้าภาพ:  ไทย (กลุ่ม A)  จีน (กลุ่ม B)  บังกลาเทศ (กลุ่ม C)  เวียดนาม (กลุ่ม D)
วันที่: 25 สิงหาคม – 5 กันยายน 2559
ทีม: 24 (จาก 1 สมาพันธ์)
สถิติการแข่งขัน
จำนวนนัดที่แข่งขัน: 50
จำนวนประตู: 332 (6.64 ประตูต่อนัด)
ผู้ทำประตูสูงสุด:  Sofia Sakalis  San Thaw Thaw (คนละ 11 ประตู)
← 2015 2019 → 
การแข่งขัน ฟุตบอลเอเชียเยาวชนหญิงอายุไม่เกิน 16 ปี 2017 รอบคัดเลือก เป็นการแข่งขันฟุตบอลหญิงชุดอายุไม่เกิน 16 ปี ซึ่งจะตัดสินหาทีมที่เข้าร่วมของ ฟุตบอลเอเชียเยาวชนหญิงอายุไม่เกิน 16 ปี 2017, ที่จะจัดขึ้นในประเทศจีน.
การจับสลาก

การจับสลากสำหรับรอบคัดเลือกได้จัดขึ้นเมื่อวันที่ 19 พฤษภาคม พ.ศ. 2559 (ค.ศ. 2016) ที่ บ้านเอเอฟซี ในกรุง กัวลาลัมเปอร์.
ทีมได้ถูกจัดวางตามผลงานของพวกเขาในฤดูกาลที่ผ่านมาในปี พ.ศ. 2558.
| โถ 1 | โถ 2 | โถ 3 | โถ 4 | โถ 5 | โถ 6 |
| --- | --- | --- | --- | --- | --- |
|  อิหร่าน  เกาหลีใต้  ไทย  อุซเบกิสถาน |  ออสเตรเลีย  จีนไทเป  อินเดีย  พม่า |  บังกลาเทศ  จอร์แดน  ฟิลิปปินส์  เวียดนาม |  กวม  ฮ่องกง  มาเลเซีย  สหรัฐอาหรับเอมิเรตส์ |  คีร์กีซสถาน  ลาว  หมู่เกาะนอร์เทิร์นมาเรียนา  ปาเลสไตน์ |  อิรัก  เลบานอน  ปากีสถาน  สิงคโปร์ |